greek_downloads/Οικονομική Έκθεση ΑΕΡΟΠΟΡΙΑ ΑΙΓΑΙΟΥ Α.Ε. (2024,Εξαμηνιαία,Μητρική-Ενοποιημένη)/images/page_80.png
80 
 3.28 Γεγονότα μεταγενέστερα της ημερομηνίας ισολογισμού  
 
- Επένδυση στη Volotea 
Στις 3 Σεπτεμβρίου 2024 η εταιρεία ανακοίνωσε την επένδυσή της ύψους €25 εκατ. στη Volotea S.L., έναν από 
τους κορυφαίους αερομεταφορείς χαμηλού κόστους στην Ευρώπη με έδρα τη Βαρκελώνη της Ισπανίας. Η αρχική 
επένδυση των €25 εκατ. πραγματοποιείται με την από κοινού συμμετοχή της AEGEAN με τους υφιστάμενους 
μετόχους της Volotea σε αύξηση κεφαλαίου έως €50 εκατ. μέσω της έκδοσης μετατρέψιμου χρηματοπιστωτικού 
μέσου (δανείου) με δικαίωμα συμμετοχής στα κέρδη. Υπό την αίρεση συγκεκριμένων προϋποθέσεων, κυρίως 
σχετικών με την οικονομική απόδοση της Volotea το 2024, δύναται να πραγματοποιηθεί και δεύτερη εκταμίευση 
του εν λόγω χρηματοπιστωτικού μέσου, το δεύτερο τρίμηνο του 2025, ύψους έως €50 εκατ., στην οποία η AEGEAN 
θα συμμετέχει επίσης με ποσό ύψους €25 εκατ. Συνεπώς, η συνολική αύξηση κεφαλαίου δύναται να ανέλθει σε 
έως €100 εκατ., με τη συμμετοχή της AEGEAN να ανέρχεται σε €50 εκατ. Σε περίπτωση που η αρχική συμμετοχή 
της πρώτης εκταμίευσης της AEGEAN μετατραπεί σε μετοχές, τότε η επένδυσή της θα ισοδυναμεί σε μερίδιο 13% 
στη Volotea ενώ στην περίπτωση που εκταμιευτεί και η δεύτερη δόση και μετέπειτα μετατραπεί σε μετοχές τότε 
το συνολικό ποσοστό της AEGEAN στη Volotea θα ανέλθει στο 21%. 
Παράλληλα, η AEGEAN και η Volotea υπέγραψαν Μνημόνιο Συνεργασίας για τη διερεύνηση νέων ευκαιριών 
συνεργασίας στη διανομή καθώς και σε άλλους εμπορικούς τομείς, με στόχο την αποτελεσματικότερη αξιοποίηση 
των συνεργιών μεταξύ των δύο εταιρειών. Συγκεκριμένα, η εμπορική συνεργασία αρχικά θα επικεντρωθεί στη 
διάθεση των προϊόντων του ενός αερομεταφορέα από τον διαδικτυακό τόπο του άλλου, καθώς και στην 
περαιτέρω εκμετάλλευση του διεθνούς δικτύου από/προς τα περιφερειακά αεροδρόμια της Ελλάδας, όπως 
Ηράκλειο, Ρόδος, Χανιά, προς/από βασικές ευρωπαϊκές αγορές όπως Γαλλία, Ιταλία και Ισπανία, ούτως ώστε να 
προσφέρονται περισσότερες επιλογές στους επιβάτες με την αποτελεσματικότερη αξιοποίηση των πόρων και της 
επένδυσης των δύο εταιρειών. Τέλος, οι δύο εταιρείες συμφώνησαν να καταβάλουν κάθε δυνατή προσπάθεια 
συνεργασίας στους τομείς παροχής υπηρεσιών Συντήρησης καθώς και Εκπαίδευσης Πληρωμάτων για την κάλυψη 
μέρους των αναγκών της Volotea από τον Όμιλο της AEGEAN. 
- Υλοποίηση προγράμματος αγοράς Ιδίων Μετοχών 
Περισσότερες πληροφορίες σχετικά με τις αγορές ιδίων μετοχών αναφέρονται στην ενότητα «Υλοποίηση 
προγράμματος αγοράς Ιδίων Μετοχών – Διάθεση Ιδίων Μετοχών». 
- Αύξηση Μετοχικού Κεφαλαίου Olympic Air 
Η θυγατρική εταιρεία Olympic Air, σε συνέχεια απόφασης της Γενικής Συνέλευσης την 13.08.2024, προέβη σε 
αύξηση Μετοχικού Κεφαλαίου κατά €25.000 χιλ., για την οποία διενεργήθη αρχική καταβολή ποσού €15.000 χιλ. 
εντός του Ιουνίου 2024 από την Εταιρεία και ολοκληρώθηκε με κατάθεση του υπόλοιπου ποσού εντός του 
Αυγούστου 2024. 
 
- Καταβολή μετοχικού κεφαλαίου Aegean Services 
Την 20.06.2024 ολοκληρώθηκε η σύσταση της 100% θυγατρικής εταιρείας με την επωνυμία Αεροπορία Αιγαίου 
Services, το Μετοχικό Κεφάλαιο της οποίας (€1.000χιλ.) καταβλήθηκε εντός του Αυγούστου 2024.
<div>
<p>3.28 Γεγονότα μεταγενέστερα της ημερομηνίας ισολογισμού</p>
<p>- Επένδυση στη Volotea</p>
<p>Στις 3 Σεπτεμβρίου 2024 η εταιρεία ανακοίνωσε την επένδυσή της ύψους €25 εκατ. στη Volotea S.L., έναν από</p>
<p>τους κορυφαίους αερομεταφορείς χαμηλού κόστους στην Ευρώπη με έδρα τη Βαρκελώνη της Ισπανίας. Η αρχική</p>
<p>επένδυση των €25 εκατ. πραγματοποιείται με την από κοινού συμμετοχή της AEGEAN με τους υφιστάμενους</p>
<p>μετόχους της Volotea σε αύξηση κεφαλαίου έως €50 εκατ. μέσω της έκδοσης μετατρέψιμου χρηματοπιστωτικού</p>
<p>μέσου (δανείου) με δικαίωμα συμμετοχής στα κέρδη. Υπό την αίρεση συγκεκριμένων προϋποθέσεων, κυρίως</p>
<p>σχετικών με την οικονομική απόδοση της Volotea το 2024, δύναται να πραγματοποιηθεί και δεύτερη εκταμίευση</p>
<p>του εν λόγω χρηματοπιστωτικού μέσου, το δεύτερο τρίμηνο του 2025, ύψους έως €50 εκατ., στην οποία η AEGEAN</p>
<p>θα συμμετέχει επίσης με ποσό ύψους €25 εκατ. Συνεπώς, η συνολική αύξηση κεφαλαίου δύναται να ανέλθει σε</p>
<p>έως €100 εκατ., με τη συμμετοχή της AEGEAN να ανέρχεται σε €50 εκατ. Σε περίπτωση που η αρχική συμμετοχή</p>
<p>της πρώτης εκταμίευσης της AEGEAN μετατραπεί σε μετοχές, τότε η επένδυσή της θα ισοδυναμεί σε μερίδιο 13%</p>
<p>στη Volotea ενώ στην περίπτωση που εκταμιευτεί και η δεύτερη δόση και μετέπειτα μετατραπεί σε μετοχές τότε</p>
<p>το συνολικό ποσοστό της AEGEAN στη Volotea θα ανέλθει στο 21%.</p>
<p>Παράλληλα, η AEGEAN και η Volotea υπέγραψαν Μνημόνιο Συνεργασίας για τη διερεύνηση νέων ευκαιριών</p>
<p>συνεργασίας στη διανομή καθώς και σε άλλους εμπορικούς τομείς, με στόχο την αποτελεσματικότερη αξιοποίηση</p>
<p>των συνεργιών μεταξύ των δύο εταιρειών. Συγκεκριμένα, η εμπορική συνεργασία αρχικά θα επικεντρωθεί στη</p>
<p>διάθεση των προϊόντων του ενός αερομεταφορέα από τον διαδικτυακό τόπο του άλλου, καθώς και στην</p>
<p>περαιτέρω εκμετάλλευση του διεθνούς δικτύου από/προς τα περιφερειακά αεροδρόμια της Ελλάδας, όπως</p>
<p>Ηράκλειο, Ρόδος, Χανιά, προς/από βασικές ευρωπαϊκές αγορές όπως Γαλλία, Ιταλία και Ισπανία, ούτως ώστε να</p>
<p>προσφέρονται περισσότερες επιλογές στους επιβάτες με την αποτελεσματικότερη αξιοποίηση των πόρων και της</p>
<p>επένδυσης των δύο εταιρειών. Τέλος, οι δύο εταιρείες συμφώνησαν να καταβάλουν κάθε δυνατή προσπάθεια</p>
<p>συνεργασίας στους τομείς παροχής υπηρεσιών Συντήρησης καθώς και Εκπαίδευσης Πληρωμάτων για την κάλυψη</p>
<p>μέρους των αναγκών της Volotea από τον Όμιλο της AEGEAN.</p>
<p>- Υλοποίηση προγράμματος αγοράς Ιδίων Μετοχών</p>
<p>Περισσότερες πληροφορίες σχετικά με τις αγορές ιδίων μετοχών αναφέρονται στην ενότητα «Υλοποίηση</p>
<p>προγράμματος αγοράς Ιδίων Μετοχών – Διάθεση Ιδίων Μετοχών».</p>
<p>- Αύξηση Μετοχικού Κεφαλαίου Olympic Air</p>
<p>Η θυγατρική εταιρεία Olympic Air, σε συνέχεια απόφασης της Γενικής Συνέλευσης την 13.08.2024, προέβη σε</p>
<p>αύξηση Μετοχικού Κεφαλαίου κατά €25.000 χιλ., για την οποία διενεργήθη αρχική καταβολή ποσού €15.000 χιλ.</p>
<p>εντός του Ιουνίου 2024 από την Εταιρεία και ολοκληρώθηκε με κατάθεση του υπόλοιπου ποσού εντός του</p>
<p>Αυγούστου 2024.</p>
<p>- Καταβολή μετοχικού κεφαλαίου Aegean Services</p>
<p>Την 20.06.2024 ολοκληρώθηκε η σύσταση της 100% θυγατρικής εταιρείας με την επωνυμία Αεροπορία Αιγαίου</p>
<p>Services, το Μετοχικό Κεφάλαιο της οποίας (€1.000χιλ.) καταβλήθηκε εντός του Αυγούστου 2024.</p>
</div>